د تېرو درې میاشتو په جریان کې د پروان ولایت د افغانی سرې میاشتې نماینده ګۍ ریاست د لومړی نمبر ګرځنده روغتیایی له لوری د خپل کاری پلان له مخې د شیخ علی او سیاه ګرد ولسوالیو په لرو پرتو کلیو او ساحو کې د ٢٢٠٩ ناروغانو درملنه ترسره شوې! نن پنجشنبه د روان ١٤٤٤ هجری سپوږمیز کال د رمضان المبارک میاشتې پر ١٥ مه چې د ١٤٠٢ لمریز کال د وری میاشتې د ١٧ مې نېټې سره سمون لری د ترلاسه شوی راپور له مخې د تېرو درې میاشتو په جریان کې د پروان ولایت د افغانی سرې میاشتې نماینده ګۍ ریاست د لومړی نمبر ګرځنده روغتیایی له لوری د خپل کاری پلان له مخې د شیخ علی او سیاه ګرد ولسوالیو په لرو پرتو کلیو او ساحو کې د ٢٢٠٩ ناروغانو درملنه ترسره شوې چې په دې ترڅ کې یې ٨٦ ماشومانو ته اته ډوله مختلف واکسینونه او ١١٣ تنه ښځینه ناروغانو د تیتانوس واکسین هم تطبیق کړی. اوسمهال یاد ګرځنده روغتیایی ټیم د سیاه ګرد ولسوالۍ په هغو سیمو کې د روغتیایی خدماتو د وړاندې کولو په حال کې دی چې وګړی یې د ګڼو ستونزو سره مخ دی او د ترانسپورتی وسایلو د کمښت او د لارو د خرابیو له امله روغتیایی کلینیکونو ته لاسرسی نه لری، د نوموړی ګرځنده روغتیایی ټیم آمر ښاغلی ډاکټر عبدالاحد امیری وایی چې د یادو سیمو خلک د افغانی سرې میاشتې ټولنې د روغتیایی او بشرپاله خدمتونو د وړاندې کولو څخه راضی دی او د دوی د نه ستړی کېدونکو هلو ځلو قدردانی کوی. یاده دې وی چې د پروان ولایت د افغانی سرې میاشتې نماینده ګۍ ریاست ګرځنده روغتیایی ټیم یواځینی ټیم دی چې په نوموړو لرو پرتو سیمو کې اړمنو او بې وزله هېوادوالو ته روغتیایی خدمات وړاندې کوی. د پروان ولایت د افغانی سرې میاشتې نماینده ګۍ ریاست د نشراتو مدیریت 04:14 PM سن